26 C. PLINII HIST. NAT. L1B. III. 



gustanos, et Transmoatanos , Asturica urbe magnifica. 

 In his sunt Cigurri, Psici, Lancienses, Zoelae. Numerus 

 omnis multitudinis ad ccxl m liberorum capitum. 



Lucensis conventus populorum est xvi praeter Celti- 

 cos, et Lebunos, ignobilium, ac barbarae appellationis : 

 sed liberorum capitum ferme clxvi m. 



Simili modo Bracarum xxiv civitates clxxv m capi- 

 tum , ex quibus praeter ipsos Bracaros , Bibali , Clerini , 

 Gallci, Hequaesi, Limici, Querquerni, citra fastidium 

 nominentur. 



Longitudo citerioris Hispaniae est , ad finem Castu- 

 lonis a Pyrenaeo, sexcenta septem m pass. et ora paulo 

 amplius. Latitudo a Tarracone ad litus Olarsonis, cccvn. 

 E radicibus Pyreni, ubi cuneatur angustiis inter duo 

 maria, paulatim deinde se pandens, qua contingit ulte- 

 riorem Hispaniam, tantumdem et amplius latitudini 

 adjicit. 



Metallis plumbi , ferri , aeris , argenti , auri tota ferme 

 Hispania scatet : Citerior et specularibus lapidibus : 

 Baetica et minio. Sunt et marmorum Iapicidinae. Uni- 

 vers Hispani Vespasianus imperator Augustus jacta- 

 tus procellis reipublicae Latii jus tribuit. Pyrenaei mon- 

 tes Hispanias Galliasque disterminant, promontoriis in 

 duo diversa maria projectis. 



